**Nyereményjáték szabályzat**

A Nyereményjáték szabályzat (a továbbiakban: ***Szabályzat***) vonatkozik a Pegazus Online Média Kft. (1033 Budapest, Reményi Ede u 3***.***) által üzemeltetett, http://www.lovasok.hu/lovasokhu-hirei/lovasboltok-hirei/divatos-kenyelmes-oltozkodes-telen-nyaron-nyeremenyjatek/ weboldalon elérhető Nyerj értékes lovas termékeket a Decathlontól elnevezésű nyereményjátékra (a továbbiakban: ***Játék***) az alábbi feltételekkel.

A Játék szervezője és lebonyolítója a Pegazus Online Média Kft. (továbbiakban: Lovasok.hu).

A Játékban résztvevő jelentkező a részvétellel minden további jogcselekmény nélkül, automatikusan elfogadja a jelen Szabályzat rendelkezéseit, és magára nézve kötelezőnek ismeri el az abban foglaltakat.

**1. A Játékban résztvevő személyek**

A Játékban részt vehet minden természetes személy, aki Magyarországon tartózkodási vagy lakóhellyel rendelkezik, és aki a jelen Szabályzatban foglalt valamennyi feltételnek maradéktalanul megfelel, és akivel szemben nem áll fenn a Játékból történő kizárás bármely feltétele (továbbiakban: ***Játékos***).

A Játékban **NEM vehetnek részt** az alábbi személyek:

• a szervező tulajdonosai, vezető tisztségviselői, munkavállalói, megbízottjai, valamint azok közeli hozzátartozói;

• egyéb, a lebonyolításban közvetlenül közreműködő cégek (pl. a nyeremény felajánlója, stb.) tulajdonosai, vezető tisztségviselői, munkavállalói, megbízottjai, valamint azok közeli hozzátartozói.

Kizárásra kerül, aki bármilyen módon veszélyezteti a Játék tisztességes lebonyolítását, illetve a jelen Szabályzatban részletezett adatkezelési hozzájárulásokat a Játék időtartama alatt, vagy a sorsolást megelőzően visszavonja. A kizárás tényéről a Lovasok.hu nem értesíti a Játékost.

A Játékos kijelenti, hogy a Játékra történő jelentkezés során megadott adatai megfelelnek a valóságnak.

**2. A Játék leírása**

A Játék ideje alatt http://www.lovasok.hu/lovasokhu-hirei/lovasboltok-hirei/divatos-kenyelmes-oltozkodes-telen-nyaron-nyeremenyjatek/ oldalra érkező látogatóknak lehetőségük van részt venni a Játékban abban az esetben, ha a cikk linkjét tartalmazó facebook poszt alá (https://www.facebook.com/lovasok.hu/photos/a.135752799771671/2470098013003793/?type=3&theater) kommentben megírják melyik nyereményt szeretnék a választható 7 közül megnyerni. Azt tekintjük a játékban résztvevőnek, aki kommentben jelzi melyik nyereményt szeretné hazavinni.

A Játékban azok vehetnek részt, akik

• követik a Lovasok.hu facebook oldalát,

• elfogadták a Játék szabályzatát,

• megírták a facebook poszt alá kommentbe melyik lovas felszerelést szeretnék hazavinni,

1

A Játék részvételi feltételeiről részletesebben itt olvashat: jelen Szabályzat 4. pontja.

**3. A Játék időtartama**

A Játék 2019. JANUÁR 29. és 2019. FEBRUÁR 14. között zajlik.

A Játékban részt venni, arra jelentkezni a Játék meghirdetésének időpontjától, a Játék utolsó napján 12.00 óráig lehetséges. A Játék időtartamának kezdete előtt és befejezése után érkezett jelentkezések érvénytelenek.

A Játék időtartamát megelőzően, illetve az azt követően beérkező kommentek a sorsoláson nem vesznek részt.

**4. Jelentkezés a játékra, részvételi feltételek**

A Játékosok közül a nyereménysorsoláson kizárólag azok vehetnek részt, akik a jelen Szabályzatban meghatározott részvételi feltételeket együttesen és maradéktalanul teljesítik.

A Játék részvételi feltételei:

• a Játék során feltett kommentben jelzik, hogy a 7 megnyerhető tárgynyeremény közül melyiket szeretnék,

• jelen Szabályzat elfogadása,

• a kért adatok hiánytalan, valóságnak megfelelően történő megadása, oly módon, hogy az adatok a Játékos személyazonosító okmányával bizonyíthatóak legyenek,

• az itt meghatározottak szerint a Játékos személyes adatainak kezeléséhez történő hozzájárulás megadása, valamint a jelen Szabályzatban foglaltak szerint és időpontig ezen adatkezelési hozzájárulás folyamatos megléte,

• egy Játékos egy facebook account-al vehet részt a Játékban. Ha valaki mégis facebook account-al cím felhasználásával vesz részt a Játékban, azt a Lovasok.hu valamennyi jelentkezését tekintve kizárja.

A Játékra történő jelentkezés a részvételi feltételek teljesülése hiányában nem érvényes, azt a Lovasok.hu-nak nem áll módjában elfogadni, és a Játékos nem vehet részt a sorsoláson. A Játékhoz történő csatlakozás a Játék teljes időtartama alatt lehetséges, és a jelentkezés időpontja nem befolyásolja a Játékos nyerési esélyeit.

**5. Nyeremények**

A Játék nyereményei:

* 2 fűzős lovaglócipő:<https://www.decathlon.hu/lovaglocipo-500-as-fekete-id_8512786.html>
* 2 kantár, bármelyik 11990 Ft-os kantárt választhathatod ezek közül: <https://www.decathlon.hu/C-426407-kantar-kantartaska#product_8363575>
* 3 nyeregemelő: <https://www.decathlon.hu/nyeregemelo-polaros-lena--id_8237190.html>

Nyertesek a sorsolás eredményeképpen, a jelen Szabályzatban foglaltak alapján nyereményre jogosult Játékosok.

Amennyiben a nyertesek cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak a törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el. (Elvált szülők esetén a szülői felügyeleti jogot gyakorló szülő.)

2

A Nyereményeket a Decathlon kézbesíti majd a Nyerteseknek, ezért a Nyertesek, amit a nevüket a Lovasok.hu kisorsolta és közzétette a sorsolás napján, a nevüket, e-mail címüket és telefonszámukat kötelesek megadni.

Amennyiben a nyeremény átvételének időpontjában nem áll rendelkezésre a megjelölt nyeremény, akkor ahhoz értékben hasonló nyeremény kerül átadásra.

A nyeremény másra át nem ruházható és pénzre át nem váltható.

A nyereménnyel kapcsolatban felmerülő adókötelezettség teljesítése során a Decathlon és a Játékos kötelesek együttműködni.

Ezért a Decathlon vállalja, hogy kifizeti a nyereményre esetlegesen közvetlenül alkalmazandó személyi jövedelemadót és a nyereményekkel kapcsolatban közvetlenül felmerülő további adó vagy egyéb esetleges járulék megfizetését is vállalja.

A Decathlon és a Lovasok.hu az itt felsorolt nyereményeken túl további nyereményeket a Játékban nem sorsol ki.

**6. Sorsolás**

A sorsolás 2019. FEBRUÁR 18.-én 10 órakor történik egy véletlenszerűség elve alapján működő számítógépes programmal, a Lovasok.hu 3 munkavállalójából álló sorsolási bizottság előtt, melyről a sorsolási bizottság tagjainak aláírásával ellátott jegyzőkönyv készül.

A sorsolás alkalmával minden nyereményhez 1 fő pótnyertes sorsolása is történik. Amennyiben a nyertes a nyereményre nem jogosult, vagy a nyereményét a megadott határidőn belül vagy előre egyeztetett időpontban nem veszi át, vagy visszautasítja, a nyereményre a pótnyertes válik jogosulttá. A pótnyertes helyébe is léphet pótnyertes mindaddig, amíg a nyeremény gazdára nem talál. Amennyiben a sorban utolsó helyen álló pótnyertes sem válik jogosulttá, úgy az adott nyereménynek nincs nyertese, az a Lovasok.hu tulajdonában marad.

A már kisorsolt Játékosok a sorsolás további részében nem sorsolhatók ki újra.

A nyereménysorsoláson történő részvételre nem jogosult az a Játékos, aki a jelen Szabályzatban meghatározott bármely adatkezelési hozzájárulást a sorsolás előtt visszavonja.

Elveszti a nyereményre szóló jogosultságát az a nyertes, aki a sorsolás után a neve és lakóhelye (város) nyilvánosságra hozatalára vonatkozó adatkezelési hozzájárulást visszavonja. Ezen visszavonás kizárólag írásban tehető meg.

Elveszti a nyereményre szóló jogosultságát az a nyertes, aki az értesítés kiküldését követően 10 munkanapon belül nem jelentkezik a nyeremény átvételére vonatkozóan. Ebben az esetben a pótnyertes válik jogosulttá a nyereményre.

**7. Nyertesek értesítése**

A nyerteseket a Játékra történő jelentkezéskor a facebook nevük alapján lesznek megkeresve és beazonosítva a sorsolást követő 2 munkanapon belül értesítjük.

A nyeremények kézbesítéséhez, igénybe vehetőségéhez szükséges a pontos név, lakcím, e-mail cím, telefonszám megadása.

**8. A nyeremények kézbesítése, átvétele**

3

A Játékosok kötelesek együttműködni a Lovasok.hu-val és a Decathlon-nal a nyeremények átvétele, illetve igénybe vétele érdekében. Amennyiben ennek nem tesznek eleget, és a nyeremény átvétele meghiúsul, a nyeremény a továbbiakban nem vehető át, illetve nem vehető igénybe, és a Lovasok.hu-t semmilyen felelősség nem terheli.

A nyereménytárgyakat a Decathlon kézbesíti vagy kézbesítteti a nyertesnek. A nyeremények kézbesítéséhez elengedhetetlenül szükséges a Játékos értesítési adatainak hiánytalan és pontos megadása. A Decathlon mindent megtesz a nyeremények mielőbbi kézbesítése érdekében, azonban a postázás általában hosszú átfutási idővel történik. Kérjük kedves nyerteseink türelmét!

A nyereményeket kizárólag Magyarországi lakóhellyel vagy tartózkodási hellyel rendelkező Játékosoknak áll módunkban postázni. A Decathlon a nyereményt egy alkalommal postázza.

A Decathlon nem vállal felelősséget a nyeremény kézbesítése során felmerülő hibákért vagy hiányosságokért, a kézbesítéssel kapcsolatos reklamáció kizárólag a kézbesítő vállalkozásnál tehető meg.

Amennyiben a nyertes a sorsolást követően, az előre egyeztetett időpontban a nyereményt nem veszi át, úgy a nyereményre szóló jogosultságát véglegesen elveszíti.

A nyertes a nyereményt teljes bizonyító erejű magánokiratban vagy közokiratban rögzített nyilatkozattal visszautasíthatja. A nyeremény visszautasításáról a nyertes az okirat megküldésével haladéktalanul, de legkésőbb a sorsolást követő 10 munkanapon belül köteles tájékoztatni a Decathlon-t.

A nyereményt a nyertes Játékos helyett közokiratba vagy magánokiratba foglalt meghatalmazással meghatalmazottja is átveheti oly módon, hogy a meghatalmazás tényéről a Lovasok.hu-t és vagy a Decathlont előzetesen értesíti, és a meghatalmazás eredeti példányát a Lovasok.hu és vagy a Decathlon részére átadja. Ebben az esetben a nyertes tudomásul veszi, hogy a meghatalmazott számára csak akkor kerül átadásra a nyeremény, ha az átvevő személy hozzájárul, hogy a Lovasok.hu és vagy a Decathlon a nyeremény(ek) átvételéről kép-, hang- illetve filmfelvételt készítsen, és az átvevő képmását, hangját ekként rögzítse, és a jelen szabályzatban foglaltak szerint nyilvánosságra hozza.

**9. Adatkezelés**

A Játékosok személyes adatainak kezelésére a Szabályzat részét képező Adatkezelési Tájékoztató valamint jelen pont rendelkezései irányadók. Jelen Szabályzat egyben Egyedi Adatkezelési Tájékoztatónak is minősül.

A személyes adatok felvétele a Játékosok önkéntes hozzájárulásán, a nyertes Játékos(ok) személyes adatainak kezelése az adózás rendjéről szóló 2003. évi XCII. törvényen, a számvitelről szóló 2000. évi C. törvényen és a személyi jövedelemadóról szóló 1995. évi CXVII. törvényen alapul.

A Játékosok a Játékban való részvétellel hozzájárulnak ahhoz, hogy személyes adataik a Lovasok.hu nyereményjáték adatbázisába kerüljenek (adatkezelési nyilvántartási azonosító: bejelentés alatt), és azokat a Lovasok.hu az Adatkezelési Tájékoztató III.1. j) pontjában meghatározott célból kezelje az alábbiak szerint:

• a nyereményjátékra való regisztráció során megadott adataikat – a nyertesekre vonatkozó, alább felsorolt eltéréseket figyelembe véve - legfeljebb a sorsolást követő 6 hónapig kezelje;

• a nyertes Játékos(ok) név és lakcím adatait tartalmazó sorsolási jegyzőkönyvet a székhelyén a számviteli kötelezettségek teljesítése érdekében a 2000. évi C.

4

törvény 169.§-a alapján 8 évig, illetve az adózás rendjéről szóló 2003. évi XCII. törvényben meghatározott elévülési ideig megőrizze;

- a nyertes Játékos(ok) nevét a sorsolást követő 14 napig a

• kizárólag a Játékkal kapcsolatosan nyilvánosan közzé tegye;

• a nyeremény(ek) átvételéről kép-, hang- illetve filmfelvételt készítsen, és a nyertes (Játékos(ok) képmását, hangját ekként rögzítse, és kizárólag a Játékkal a sorsolást követő 30 napig nyilvánosságra hozza;

A nyereményjátékban való részvétellel a Játékosok hozzájárulnak ahhoz, hogy a Lovasok.hu az Adatkezelési Tájékoztató III. 1. g) pontjában meghatározott célból (adatkezelési nyilvántartási azonosító igénylése folyamatban van) a megadott elérhetőségein megkeresse. Amennyiben valamely *Játékos* adatai ilyen célú jövőbeli kezelését meg kívánja tiltani, az elektronikus levél alján található link útján vagy az info@lovasok.hu email címen vagy írásban postai úton a Pegazus Online Média Kft. 1033 Budapest, Reményi Ede u. 2. postai címen vonhatja vissza hozzájárulását. A Játékból történő kizárás nem eredményei az üzletszerzési illetve marketing célú hozzájárulások automatikus visszavonását.

A Lovasok.hu adatkezelési gyakorlatáról, a Játékosokat megillető adatkezelési igényekről (Igényérvényesítési cím: info@lovasok.hu) és egyéb a jelen Nyereményjáték szabályzatban nem szabályozott adatkezelési feltételekről a Lovasok.hu Adatkezelési tájékoztató rendelkezik. **10. Felelősség**

A pályázatok hiányosságáért (név-, címelírás, kevesebb válasz stb.), értesítési, vagy szállítási késedelemért a Lovasok.hu nem vállal felelősséget. A Játékosok az általuk tévesen szolgáltatott adatokból, vagy a postafiókjuk levélfogadásra képtelen állapotából adódó valamennyi következményt maguk viselik. Az adatok helytállóságát a Játékra történő jelentkezés során (vagy azt követően) a Lovasok.hu-nak általában nem áll módjában ellenőrizni. Ezzel kapcsolatban a felelősség, és minden ezzel járó jogi és anyagi következmény minden esetben kizárólag a Játékosokat terheli.

A Lovasok.hu a nyeremények minőségi hibáiért, meghibásodásáért kizárja a felelősségét, kivéve, ha a felelősség kizárását a magyar jogszabályok kifejezett rendelkezéssel tiltják. A nyertes a nyeremény hibájával, meghibásodásával kapcsolatos igényeit nyereményekhez kapcsolódó jótállás és szavatosság keretében érvényesítheti.

A Lovasok.hu kizár minden felelősséget bármilyen kártérítési, kártalanítási igényért a Játékokban való részvétel során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért. A Játékos a Játékban történő részvétellel kifejezetten lemond a Játék lebonyolításával, a sorsolással, a nyereményekkel, a nyertesekkel kapcsolatos, a Lovasok.hu-nál vagy bármely harmadik személlyel szembeni igényérvényesítésről.

A Lovasok.hu a Játék pontosságáért, megbízhatóságáért, hibamentes működéséért, teljességéért, adott célra való alkalmasságáért semmilyen felelősséget nem vállal. Lovasok.hu nem vállal továbbá felelősséget azért, ha a Játék időtartama alatt a Játék, illetve a Játékot, valamint a jelen Szabályzatot tartalmazó weboldal technikai okokból időszakosan nem érhető el. A Lovasok.hu nem felel továbbá a rajta kívül álló okkal

5

(például az Internetes hálózatban keletkezett technikai meghibásodással vagy kimaradással) összefüggésben keletkezett hibákért és ezek következményeiért.

**11. Egyéb**

A Lovasok.hu fenntartja magának a jogot a jelen Szabályzat megváltoztatására.

A Szabályzat a Játék időtartama alatt, és a sorsolást követő 14 napig elérhető a [www.lovasok.hu](http://www.lovasok.hu) oldalon.

Amennyiben a játékkal kapcsolatban kérdést kíván feltenni, írjon a Játékra történő jelentkezéskor megadott e-mail címről az info@lovasok.hu e-mail címre! Kérjük, hogy a levélben tüntesse fel a Játék elnevezését.

Kelt: Budapest, 2019. január 29.